Akademický senát

Slovenskej technickej univerzity v Bratislave

10. 04. 2017

**Schválenie členstva STU v iných právnických osobách**

Predkladá: **prof. Ing. Robert Redhammer, PhD.**

rektor

Vypracoval: **JUDr. Marcel Michalička**

 právny a organizačný útvar

Zdôvodnenie: Postup podľa ustanovení § 13 ods. 1 písm. a) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov.

Návrh uznesenia: Akademický senát Slovenskej technickej univerzity v Bratislave dáva písomný súhlas s návrhom peňažných a nepeňažných vkladov STU do iných právnických osôb:

1. Európska asociácia škôl plánovania (AESOP)
2. SSCC (Slovak Smart City Cluster)
3. ECLAS
4. Slovenský priehradný výbor
5. Slovenský plavebný kongres
6. Slovenská informatická spoločnosť

a odporúča materiál predložiť na vyjadrenie písomného súhlasu Správnej rade STU.



**Association of European Schools of Planning - AESOP**

**Poslanie:**

AESOP rozvíja spoluprácu medzi hlavnými aktérmi vzdelávania v oblasti priestorového plánovania v Európe. A to najmä v oblasti kvalifikačných predpokladov, harmonizácie požiadaviek vyplývajúcich z profesie priestorových plánovačov s edukáciou, zabezpečovania kvality a harmonizácie štandardov vzdelávania v priestorovom plánovania na európskej úrovni, podporu spolupráce a výmeny know-how, rozvoj vedy a výskumu v tejto oblasti a ďalšie.

**Popis:**

Združenie zoskupuje viac ako 150 vzdelávacích inštitúcií v oblasti priestorového plánovania v Európe. Ide o najvýznamnejšie združenie tohto typu v Európe. Organizácia bola založená v roku 1987. STU v súčasnosti reprezentovaná Ústavom manažmentu, resp. SPECTRA Centrum excelencie EÚ pri STU je členom AESOP-u už viac ako desaťročia. AESOP má právnu subjektivitu.

**Členstvo**

Členstvo v organizácií je spojené s úhradou členského poplatku vo výške 600,- € ročne je hradené z prostriedkov na vedu a výskum Ústavu manažmentu STU.

**Orgány:**

STU je reprezentovaná prof. Ing. arch. Marošom Finkom, PhD., ktorý pôsobil i v riadiacich orgánoch AESOP-u (ExCo) zodpovedný za oblasť zabezpečia kvality vzdelávania.

**Slovak Smart City Cluster**

**Poslanie:**

Integrovať kapacity celého spektra dotknutých inštitúcií, samosprávnych orgánov a podnikateľských subjektov v prospech rozvoja a implementácie konceptu rozumných miest a mestských regiónov na Slovensku. Združenie Slovak Smart City Cluster súc si vedomé, že pojem “smart” je veľmi často spájaný iba s technologickými aspektmi, zdôrazňuje skutočnosť, že technológie predstavujú iba časť kvality „smart“. Technologické inovácie môžu byť účelne a efektívne využívané v prospech ľudí, len ak sú spájané s ľudskými potrebami a zároveň pochopiteľné, prístupné a jednoducho použiteľné pre rôzne sociálne skupiny obyvateľstva. Preto koncept smart city musí v rovnováhe obsahovať tak aspekty technologické, ako aj sociálne a ekonomické v súlade s troma piliermi udržateľnosti.

**Popis:**

Slovak Smart City Cluster je záujmové združenie právnických osôb integrujúce zástupcov podnikateľského prostredia, nositeľov technologických inovácií, reprezentantov verejnej správy a akademického prostredia súc otvorené pre všetky subjekty so záujmom o podporu rozvoja, propagácie a šírenia konceptu smart miest a mestských regiónov na Slovensku. Momentálne združenie tvorí 7 zakladajúcich členov. Združenie je otvoreným subjektom a ďalší potenciálni členovia združenie sú vítaní. Momentálne sa pripravuje vstup Mesta Kežmarok a spoločnosti ZSE, a.s.

Iniciatíva Slovak Smart City Cluster vznikla ako reakcia na tento vývoj nielen v rámci slovenského podnikateľského prostredia, ale aj samosprávy miest predovšetkým v kontexte rozvoja novej synergickej infraštruktúry, ktorú potrebujeme pre ekonomiku 21. storočia integrujúc inovácie v oblasti spracovania dát, udržateľných zdrojoch energií a ich udržateľného využívania a zdieľanej ekonomiky.

**Členovia:**

Mesto Poprad, Slovenská technická univerzita v Bratislave, Atos IT Solutions and Services s.r.o., innogy Solutions s.r.o., Slovanet, a. s., Schneider Electric Slovakia, spol. s r.o., KOOR, s.r.o.

**Orgány:**

**predstavenstvo** - každý zakladajúci člen deleguje 1 zástupcu, STU zastupuje prof. Ing. arch. Maroš Finka, PhD., ktorý je zároveň i predsedom predstavenstva.



**Poslanie:**

ECLAS podporuje rozširovanie a rozvoj vzdelávania v oblasti krajinnej architektúry a krajinného plánovania. Poslaním je posilňovanie dialógu medzi členmi komunity na európskej úrovni a ich zapájania do aktivít vedy a výskumu a vzdelávania.

**Popis:**

Združenie zoskupuje viac ako 70 vzdelávacích inštitúcií v oblasti krajinnej architektúry a krajinného plánovania a v príbuzných odboroch v Európe ale postupne pribúdajú členovia z celého sveta. Ide o najvýznamnejšie združenie tohto typu v Európe. Organizácia bola založená v roku 1989, avšak počiatky svojich európskych aktivít odvodzuje od počiatkov výuky krajinnej architektúry v Európe v roku 1919.

Má intenzívne aktivity v oblasti podpory vedy, vzdelávania a praxe, zastrešuje celoeurópske výskumné projekty, študentské výmeny, sprostredkúva informácie a spoluprácu vnútri organizácie i vo väzbe na partnerské organizácie ako IFLA, UNISCAPE a pod. ECLAS organizuje výročné konferencie a vydáva vlastný časopis JO-LA-

STU v súčasnosti reprezentovaná Ústavom manažmentu, resp. SPECTRA Centrum excelencie EÚ pri STU je členom ECLAS-u ako samostatný subjekt od doby svojho vzniku, v rámci STU už od roku 1997.

**Členstvo**

Členstvo v organizácií je spojené s úhradou členského poplatku vo výške 500,- € ročne, zahŕňa prístup na interaktívne web stránky ([www.eclas.org](http://www.eclas.org)), účasť na workshopoch vedeckého projektu LeNotre Institute a predplatné časopisu JOLA. Je hradené z prostriedkov na vedu a výskum Ústavu manažmentu STU.

**Orgány:**

Vedenie ECLASu predstavuje Výkonný výbor (ECLAS Executive Committee) a orgán Vedúcich škôl (Heads of Schools Group), kde každá škola deleguje svojho zástupcu. ÚM STU je reprezentovaný doc. Ing. arch. Danielou Gažovou, PhD., ktorá pôsobí aktívne v orgánoch ECLASu od roku 1999 a od roku 2002 ako garant v rámci STU.

**Slovenský priehradný výbor**

V zmysle Vnútorného predpisu STU č. 6/2007 – N „Pravidlá vkladania peňažných vkladov alebo nepeňažných vkladov STU do iných právnických osôb“ zo dňa 19.11.2007 Stavebná fakulta STU dáva návrh na vklad – ročný členský príspevok.

Ročný členský príspevok bude za Katedru hydrotechniky Stavebnej fakulty STU (ďalej len “KHTE”).

a) predmet vkladu a výška vkladu vo finančnom vyjadrení:

Predmetom vkladu je ročný členský príspevok kolektívneho člena KHTE vo výške 300 €.

b) zdroje krytia vkladu aj so súhlasom osoby, ktorá týmito zdrojmi disponuje:

Zdrojom krytia vkladu sú prostriedky Stavebnej fakulty STU.

c) označenie – špecifikácia právnickej osoby, do ktorej sa vklad má uskutočniť (resp. budúcej právnickej osoby, pokiaľ ide o založenie právnickej osoby):

Slovenský priehradný výbor

Nábrežie arm. gen. L. Svobodu 5

812 49 Bratislava

IČO: 30812623

Právna forma: občianske združenie

Slovenský priehradný výbor (ďalej len “SPV”) je dobrovoľné záujmové združenie bez zárobkových cieľov a obchodných záujmov, poskytujúce všeobecne prospešné služby. SPV združuje ľudí s vysokou odbornou kvalifikáciou, špecialistov v odbore priehrad a nádrží. Priehrady a nádrže je jedna z mnohých disciplín, ktoré sa v rámci vodného hospodárstva študujú zvyčajne na stavebných fakultách univerzít po celom svete. Absolventi tohto zamerania sa môžu ako inžinieri špecialisti zamestnať vo vodohospodárskom výskume, na príprave, vo výstavbe a konečne i v prevádzke priehrad a nádrží. Členmi SPV môžu byť osoby fyzické, ale aj podniky, akciové spoločnosti a organizácie, ktoré sa aktívne podieľajú na činnosti vo sfére nádrží a priehrad. SPV je veľmi tesne napojený na celosvetovú organizáciu – Medzinárodnú komisiu pre veľké priehrady (ICOLD – International Commission on Large Dams), ktorá sídli v Paríži. ICOLD združuje priehradárov prostredníctvom ich národných komitétov po celom svete. Práve prostredníctvom ICOLD je možné získať najnovšie trendy a poznatky, ktoré umožňujú aplikáciu kvalitnej prípravy, projekcie, výstavby a prevádzky priehrad.

d) zdôvodnenie vkladu STU vrátane označenia významu a výhod pre STU:

KHTE má vo svojom portfóliu inžinierske predmety súvisiace s prípravou, výstavbou a prevádzkou vodných stavieb vrátane vzdúvacích stavieb, medzi ktoré patria aj priehrady a využívanie nádrží – napr. na protipovodňovú ochranu, energetické účely a pod. Preto členstvo v SPV bude mať význam z hľadiska získavania najnovších poznatkov z predmetnej oblasti, možností úzkej spolupráce s firmami, ktoré sú členmi SPV a zároveň pôsobia v predmetnej oblasti, možnosť reprezentovať cez SPV Slovensko v ICOLD a možnosť priamo sa spolupodieľať na organizácii pravidelných medzinárodných konferencií Priehradné dni, ktoré organizuje SPV.

e) spôsob zabezpečenia napĺňania cieľov vkladu a záujmov STU v právnickej osobe:

Účasť na podujatiach organizovaných SPV, účasť na Valnom zhromaždení členov SPV, prípadne účasť v predsedníctve SPV.

f) iné rozhodujúce okolnosti:

Nie sú.

**Slovenský plavebný kongres**

V zmysle Vnútorného predpisu STU č. 6/2007 – N „Pravidlá vkladania peňažných vkladov alebo nepeňažných vkladov STU do iných právnických osôb“ zo dňa 19.11.2007 Stavebná fakulta STU dáva návrh na vklad – ročný členský príspevok.

Ročný členský príspevok bude za Katedru hydrotechniky Stavebnej fakulty STU (ďalej len “KHTE”).

a) predmet vkladu a výška vkladu vo finančnom vyjadrení:

Predmetom vkladu je ročný členský príspevok kolektívneho člena KHTE vo výške 100 €.

b) zdroje krytia vkladu aj so súhlasom osoby, ktorá týmito zdrojmi disponuje:

Zdrojom krytia vkladu sú prostriedky Stavebnej fakulty STU.

c) označenie – špecifikácia právnickej osoby, do ktorej sa vklad má uskutočniť (resp. budúcej právnickej osoby, pokiaľ ide o založenie právnickej osoby):

Slovenský plavebný kongres

Námestie slobody 6

P. O. Box 100

810 05 Bratislava 15

IČO: 31752136

Právna forma: občianske združenie

Slovenský plavebný kongres (ďalej len “SPK“) bol zriadený na základe širokej zhody odborníkov z oblasti vodných ciest a plavby. SPK je výberovým a dobrovoľným záujmovým združením bez zárobkových cieľov a obchodných záujmov. SPK podporuje výchovu nových odborníkov, propagáciu, rozvoj a uplatnenie odborných a vedeckých poznatkov v príprave, výstavbe a prevádzke vodných ciest, plavebných objektov a prístavov v záujme hospodárskeho a kultúrneho rozvoja štátu. SPK reprezentuje Slovenskú republiku v Stálej medzinárodnej asociácii plavebných kongresov (PIANC – Permanent international association of navigation congresses, AIPCN - Association internationale permanente des congres de navigation).

d) zdôvodnenie vkladu STU vrátane označenia významu a výhod pre STU:

KHTE má vo svojom portfóliu inžinierske predmety súvisiace s prípravou, výstavbou a prevádzkou vodných ciest, plavebných objektov a prístavov. Preto členstvo v SPK bude mať význam z hľadiska získavania najnovších poznatkov z predmetnej oblasti, možností úzkej spolupráce s firmami, ktoré sú členmi SPK a zároveň pôsobia v predmetnej oblasti, možnosť reprezentovať cez SPK Slovensko v PIANC a možnosť priamo sa spolupodieľať na organizácii pravidelných medzinárodných konferencií Plavebné dni, ktoré organizuje SPK.

e) spôsob zabezpečenia napĺňania cieľov vkladu a záujmov STU v právnickej osobe:

Účasť na podujatiach organizovaných SPK, účasť na Valnom zhromaždení členov SPK, prípadne účasť v predsedníctve SPK.

f) iné rozhodujúce okolnosti:

Nie sú.

**Slovenská informatická spoločnosť**

V zmysle Vnútorného predpisu č. 6/2007 – N „Pravidlá vkladania peňažných vkladov alebo nepeňažných vkladov STU do iných právnických osôb“ zo dňa 19.11.2007 Fakulta informatiky a informačných technológií STU dáva návrh na vklad – ročný členský príspevok.

Ročný členský príspevok bude za Fakultu informatiky a informačných technológií STU (ďalej len „FIIT STU“).

a) predmet vkladu a výška vkladu vo finančnom vyjadrení:

Predmetom vkladu je ročný členský príspevok FIIT STU vo výške 70 €.

b) zdroje krytia vkladu aj so súhlasom osoby, ktorá týmito zdrojmi disponuje:

Zdrojom krytia vkladu sú vlastné príjmy fakulty na základe súhlasu dekanky FIIT STU.

c) označenie – špecifikácia právnickej osoby, do ktorej sa vklad má uskutočniť (resp. budúcej právnickej osoby, pokiaľ ide o založenie právnickej osoby):

Slovenská informatická spoločnosť

FMFI UK

Mlynská dolina

842 48 Bratislava

IČO: 30845874 DIČ: 2021480725

Právna forma: občianske združenie

Slovenská informatická spoločnosť je dobrovoľná, výberová, profesne orientovaná spoločnosť.

1. Združuje odborníkov, pracujúcich v oblasti teórie i praxe spracovania informácií, zjednocuje ich úsilie a chráni ich záujmy.

2. Spolupracuje s inštitúciami zaoberajúcimi sa teóriou, výučbou a aplikáciami informatiky a informačných technológií.

3. Spolupracuje s obdobne zameranými inštitúciami a spoločnosťami v zahraničí a zastupuje slovenských informatikov v príslušných medzinárodných organizáciách.

4. Organizuje školenia, diskusie, exkurzie, konferencie, sympózia a semináre.

5. Vykonáva expertnú, publikačnú, vydavateľskú, akreditačnú, certifikačnú a ďalšiu odbornú činnosť v odbore informatika.

6. Podporuje odborné súťaže v oblasti svojho pôsobenia, podieľa sa na ich organizovaní a financovaní, a oceňuje ich víťazov.

7. Rozvoj informatiky podporuje aj poskytovaním štipendií, grantov a iných príspevkov, a to predovšetkým svojím členom a mladým informatikom.

8. Predkladá iniciatívne príslušným štátnym a verejným orgánom a inštitúciám svoje stanoviská a návrhy. Pomáha im v koordinácii a v riešení zásadných otázok rozvoja informatiky a informačných technológií.

9. Priamo realizuje alebo podporuje rôzne formy vzdelávania v oblasti informatiky a informačných technológií. Poskytuje pomoc školám pri zvyšovaní úrovne vyučovania informatiky.

d) zdôvodnenie vkladu STU vrátane označenia významu a výhod pre STU:

Slovenská informatická spoločnosť združuje informatikov Slovenska. Má význam najmä z hľadiska presadzovania postavenia IKT v najrôznejších oblastiach, zdieľanie poznatkov a podpora mladých informatikov.

e) spôsob zabezpečenia napĺňania cieľov vkladu a záujmov STU v právnickej osobe:

Účasť na podujatiach organizovaných Slovenskou informatickou spoločnosťou, účasť na Valnom zhromaždení členov, prípadne účasť vo výkonnom výbore Slovenskej informatickej spoločnosti a práce v odborných sekciách.

f) iné rozhodujúce okolnosti

Nie sú.